ત્યાર બાદ પ્રવિણ તોગડિયા પોતાના તમામ અંગત લોકો સાથે ટેલીફોનીક સંપર્કમાં હતા, તેઓ જાણતા હતા કે ગુમ થવાની અથવા અપહરણની જાહેરાંત થતાં પોલીસ તરત તેમનો ફોન સર્વેલન્સમાં મુકશે તેના કારણે તેમણે રીક્ષામાં જતી વખતે પોતાનો ફોન સ્વીચ ઓફ કરી દીધો હતો અને ઘનશ્યામના ઘરે પહોંચ્યા પછી તેઓ ઘનશ્યામ અને તેમની પત્નીના મોબાઈલ ફોનનો ઉપયોગ કરી જરૂરી સુચના આપી રહ્યા હતા, ક્રાઈમ બ્રાન્ચને એક મહત્વની જાણકારી મળી કે ઘનશ્યામના ઘરમાં બેસી તોગડિયા સતત ટીવી ઉપર આવી રહેલા પોતાના અંગે સમાચાર જોઈ રહ્યા હતા, અને તેઓ ગુમ થયા છે તેને લઈ માહોલ વધુ ગરમાય તે માટે તેઓ ટીવીના સમાચાર જોઈ પોતાના ખાસ માણસ જીતુ મહેતાને ઘનશ્યામના ફોનથી સુચના આપતા હતા.